Γουλιέλμος Φρειδερίκος του Γκλόστερ και του Εδιμβούργου

Ο Γουλιέλμος Φρειδερίκος (αγγλ. William Frederick, 15 Ιανουαρίου 1776 - 30 Νοεμβρίου 1834) από τον Οίκο του Αννοβέρου ήταν δούκας του Γκλώστερ και του Εδιμβούργου.

Βιογραφία
Γεννήθηκε και βαπτίσθηκε στο Παλάτσο Τεοντόλι της Ρώμης"...the insignificant palaces, Fiano, Verospi, and Teodoli..." (Augustus Hare, Walks in Rome vol. i, 1903 p. 46). και ήταν ο μόνος γιος του Γουλιέλμου Ερρίκου, Δούκα του Γκλώστερ και του Εδιμβούργου, και της Μαρία Ουόλπολ, νόθας κόρης του Έντουαρντ Ουόλπολ και εγγονής του Ρόμπερτ Ουόλπολ. Ανάδοχοί του ήταν ο Ερνέστος Β΄ της Σαξονίας-Γόθας-Αλτεμβούργου, η σύζυγός του, Καρλόττα της Σαξονίας-Μάινινγκεν, και ο Κάρολος Αλέξανδρος του Βρανδεμβούργου-ΆνσμπαχYvonne's Royalty Home Page: Royal Christenings . Users.uniserve.com. Retrieved on 2012-07-15..

Έμεινε στη Στοκχόλμη το διάστημα 1802-03 και έδειξε ενδιαφέρον για τη Σουηδή ευγενή Αουρόρα Βιλελμίνα Κοσκούλλ με σοβαρό σκοπό. Έγινε δεκτός στο Κολλέγιο Τρίνιτυ του Πανεπιστημίου του Κέιμπριτζ το 1787 και αποφοίτησε με Μάστερ στις Τέχνες (ΜΑ) τρία έτη μετά. Το 1805 διαδέχθηκε τον πατέρα του ως δούκας του Γκλώστερ & Εδιμβούργου και κόμης του Κόννωτ. Από το 1811 ήταν καγκελάριος του Πανεπιστημίου του Κέιμπριτζ. Το 1812 τού προσφέρθηκε η θέση του βασιλιά της Σουηδίας από μερικά μέλη του εκεί Κοινοβουλίου, αλλά η Κυβέρνηση της Βρετανίας δεν το επέτρεψε. 

Ενθαρρύνθηκε να μη βιαστεί να νυμφευτεί, ώστε να γίνει σύζυγος της Καρλόττα της Ουαλίας, κόρης του πρώτου εξαδέλφου του Γεωργίου Δ΄, αν αυτή δεν έβρισκε γαμπρό από το εξωτερικό. Τελικά, η Καρλόττα παντρεύτηκε τον Λεοπόλδο της Σαξονίας-Κοβούργου-Ζάαλφελντ και ο Γουλιέλμος Φρειδερίκος 10 εβδομάδες μετά, νυμφεύτηκε την πρώτη εξαδέλφη του, Μαρία του Ηνωμένου ΒασιλείουComplete Peerage, "Duke of Gloucester", citing the obituary of Princess Mary in the Annual Register of 1857., αλλά ήταν πια 40 ετών και οι δύο και δεν έκαναν παιδιά. Έζησε με τη σύζυγό του στην περιοχή του Μπάγκσοτ Παρκ του Σάρρεϋ. 

Το 1822 προήδρευσε στην 1η ετήσια Γενική Συνάντηση της Λέσχης του Ηνωμένου ΠανεπιστημίουClub History Since 1821  at oxfordandcambridgeclub.co.uk (accessed 9 January 2008). Σπάνια πήγαινε στο Κοινοβούλιο και ψήφισε σε λίγα ζητήματα. Υποστήριξε την απελευθέρωση των σκλάβων και πήρε το μέρος της Καρολίνας του Μπράουνσβαϊγκ, συζύγου τού Γεωργίου Δ΄, και του εξαδέλφου του, Αυγούστου Φρειδερίκου, ενάντια στην άποψη του Γεωργίου Δ΄A. W. Purdue, ‘William Frederick, Prince, second duke of Gloucester and Edinburgh (1776–1834)’, Oxford Dictionary of National Biography, Oxford University Press, September 2004; online edn, May 2009.. Ήταν ανιψιός και εξάδελφος βασιλέων: στο πρωτόκολλο ήταν πιο τυπικός από τον βασιλιά, που επέτρεπε σε κάποιον κύριο να καθίσει ως ιδιαίτερη εύνοια, ενώ ο Γουλιέλμος Φρειδερίκος όχι. Αν σε μία διασκέδαση (πάρτυ) οι κυρίες έπιναν καφέ, περίμενε να του σερβίρουν εκείνες, καθώς και να στέκονται όρθιες ενώ έπινεComplete Peerage, "Duke of Gloucester". Τον αποκαλούσαν "ο αφελής Μπίλλυ", "Τυρί" ή "Φέτα του Γκλώστερ" ένεκα της προτίμησής του στο τυρί Γκλώστερ. 

Το 1834 απεβίωσε σε ηλικία 58 ετών και τάφηκε στο Παρεκκλήσιο του Αγίου Γεωργίου, στο Κάστρο του Ουίνδσορ.

Οικογένεια
Νυμφεύτηκε το 1816Royal Styles and Titles – 1816 Royal Warrant. Heraldica.org. Retrieved on 2012-07-15. την εξαδέλφη του Μαρία, κόρη του Γεωργίου Γ΄ του Ηνωμένου Βασιλείου. Παντρεύτηκαν και οι δύο στα 40 έτη τους και δεν απέκτησαν τέκνα.

Τιμητικές διακρίσεις
 Ιππότης της Περικνημίδος
 Μεγαλόσταυρος του Ιππότη του Λουτρού.
 Μεγαλόσταυρος του Βασιλικού Τάγματος των Γουέλφων.
 Σύμβουλος του εντιμοτάτου Ιδιωτικού Συμβουλίου του βασιλιά.
 Μέλος της Βασιλικής Κοινότητας.

Ο θυρεός του ήταν αυτός του πατέρα του με την προσθήκη μίας αργυρής ταινίας στο επάνω μέρος, που έφερε ένα κρινάνθεμο στη μέση και από δύο σταυρούς εκατέρωθεν του κρινανθέμου.

Αναφορά σε Πηγές

Κατηγορία:Οίκος του Αννόβερου
Κατηγορία:Δούκες του Γκλόστερ και του Εδιμβούργου